LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

dėl žemės ūkio ministro 2007 m. BALANDŽIO 6 d. įsakymo nr. 3d-153

„dėl lietuvos kaimo plėtros 2007–2013 metų programos administravimo taisyklių patvirtinimo“ pakeitimo

2020 m. balandžio 29 d. Nr. 3D-337

Vilnius

P a k e i č i u Lietuvos kaimo plėtros 2007–2013 metų programos administravimo taisykles, patvirtintas Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“:

1. Pakeičiu 187 punktą ir jį išdėstau taip:

„187. Bendruoju atveju, jeigu Programos priemonės įgyvendinimo taisyklėse nenustatyta kitaip, paramos gavėjas, po projekto pabaigos, kol sueis 5 arba 7 (septynerių metų projekto priežiūros terminas taikomas tuo atveju, kai Projektų atrankos komisijos rekomendacijoje skirti paramą nurodoma, kad projektas turi būti įtrauktas į rizikingų projektų sąrašą ir nurodomi kriterijai, kuriais remiantis projektas įtraukiamas į rizikingų projektų sąrašą. Agentūros nustatyta tvarka, projekto kontrolės priežiūros laikotarpis gali būti peržiūrėtas. Tais atvejais, kai projektas įtraukiamas į rizikingų projektų sąrašą, paramos gavėjas yra įpareigojamas pateikti projekto priežiūros rodiklius visam projekto priežiūros laikotarpiui) metai nuo paramos sutarties pasirašymo arba sprendimo skirti projektui paramą dienos, per 4 mėnesius kiekvieniems kalendoriniams metams pasibaigus, Agentūrai teikia užbaigto projekto metinę ataskaitą (teikiama tik su investicijomis susijusių Programos priemonių atveju, kai paramos gavėjas mažiausiai penkerius arba septynerius metus nuo paramos sutarties pasirašymo arba sprendimo skirti projektui paramą priėmimo dienos įsipareigoja be rašytinio Agentūros sutikimo nekeisti remiamos veiklos pobūdžio, projekto įgyvendinimo reikalavimų ir nuosavybės formos, neparduoti ar kitaip nesuvaržyti už paramos lėšas įgytos nuosavybės, nenutraukti projekto veiklos, nekeisti projekto įgyvendinimo vietos) (dėl paskelbto karantino užbaigto projekto metinė ataskaita, teikiama už 2019 m., Agentūrai turi būti pateikta ne vėliau kaip iki 2020 m. liepos 1 d.), o teikiant galutinį mokėjimo prašymą – galutinę projekto įgyvendinimo ataskaitą.“

2. Pakeičiu 188 punktą ir jį išdėstau taip:

„188. Galutinė projekto ataskaita turi būti įvertinta per 10 darbo dienų nuo patikros vietoje atlikimo dienos. Užbaigto projekto metinė ataskaita turi būti įvertinta Agentūros nustatyta tvarka iki einamųjų metų spalio 31 d. (dėl paskelbto karantino užbaigto projekto metinė ataskaita, teikiama už 2019 m., turi būti įvertinta Agentūros nustatyta tvarka iki 2020 m. lapkričio 30 d.).“

3. Pakeičiu 264 punktą ir jį išdėstau taip:

„264. Jei Programos priemonių įgyvendinimo taisyklėse nustatomas kitoks teisinis reguliavimas nei šiose Taisyklėse, vadovaujamasi Programos priemonių įgyvendinimo taisyklėmis, tačiau Taisyklių 187 ir 188 punkto nuostatos, susijusios su karantinu, paskelbtu Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, taikomos, net jei Priemonės įgyvendinimo taisyklėse nustatyta kitaip.“

Žemės ūkio ministras	Andrius Palionis